Prūšu iela (Rīga)

Prūšu iela ir viena no maģistrālajām Rīgas ielām Ķengaraga apkaimē. Kopējais ielas garums ir 2560 metri un tā sastāv no 2 braukšanas joslām.

Latvijas PSR laikā ielas nosaukums bija Eduarda Smiltēna iela un tā bija iekļauta Maskavas rajona administratīvajā teritorijā.

 Vēsture 
Prūšu ielai nosaukums tika piešķirts 1932. gadā, par godu netālu esošajam Prūšu krogam, bet 1950. gadā, Latvijas PSR laikā, iela tika pārdēvēta par Eduarda Smiltēna ielu, par godu Padomju Latvijas revolucionārajam darbonim.

Ielas apbūve pārsvarā ir veidojusies 1950. gados, bet iepriekš Prūšu ielā bija dažas viensētas tipa ēkas.

 Ielas raksturojums 
Prūšu iela aizsākas Ķengaraga apkaimes rietumu daļā, savienojumā ar Kaņiera un Latgales ielu — vienā no nosacītajiem Ķengaraga centriem un uzsāk savu virzību austrumu virzienā, metot slaidu loku pa labi, krustojoties ar Aglonas un Rušonu ielām. Tad iela turpina virzību dienvidaustrumu virzienā, stiepjoties paralēli dzelzceļam, starp Latgales un Lokomotīves ielu. Krustojas ar Malnavas, Bultu, Eglaines, Pelnu, Plostu, Vizlas un Rasas ielām. Iela beidzas "T" veida savienojumā ar Ikšķiles ielu netālu no Šķirotavas dzelzceļa stacijas.

 Ielu savienojumi 
Prūšu iela ir savienota ar šādām ielām:
 Kaņiera iela
 Latgales iela ("T" veida krustojums)
 Aglonas iela ("T" veida krustojums)
 Rušonu iela
 Malnavas iela ("T" veida krustojums)
 Bultu iela
 Eglaines iela ("T" veida krustojums)
 Pelnu iela ("T" veida krustojums)
 Plostu iela ("T" veida krustojums)
 Vizlas iela ("T" veida krustojums)
 Rasas iela ("T" veida krustojums)
 Ikšķiles iela ("T" veida krustojums)

 Skatīt arī 
 Latgales priekšpilsēta
 Ķengarags
 Sabiedriskais transports Rīgā

 Atsauces 

Kategorija:Ielas Ķengaragā
Kategorija:Latgales priekšpilsēta